146. löggjafarþing 2016–2017.

Þingskjal 321 — 229. mál.

Fyrirspurn

til heilbrigðisráðherra um aðgerðir á kvennadeildum.

Frá Elsu Láru Arnardóttur.

1.	Telur ráðherra rétt að hefja átak í að stytta biðlista eftir aðgerðum á kvennadeildum, sbr. tillögu til þingsályktunar um styttingu biðlista á kvennadeildum? Ef svo er, hvernig hyggst ráðherra stytta biðlista eftir aðgerðum?

2.	Hyggst ráðherra bregðast við ályktun Kvenfélagasambands Íslands um mikilvægi þess að hefja átak nú þegar í að stytta biðlista og fjölga aðgerðum á kvennadeildum?

3.	Telur ráðherra mögulegt að nýta auðar skurðstofur og sjúkrarými á landsbyggðinni til að fjölga aðgerðum á kvennadeildum?